༤༤༦༽༄། ། ཚད་ལྡན་བླ་མའི་བཀའ་བཞིན་སྒྲུབ་དགོས་པར་རྗེ་བཙུན་གྱི་སྤྱན་སྔར་ཞུ་བ། ། »» ཨོཾ་སྭསྟི། བླ་མ་རིན་པོ་ཆེས། ངའི་བུ་དམ་པ། སློབ་མའི་ཡང་རབ། ཡོན་བདག་གི་རྩ་བ། རྣལ་འབྱོར་གྱི་དབང་ཕྱུགབླ་མ་མཉེས་པ་རྣམ་པ་གསུམ་གྱིས་བླ་མ་དམ་པ་མཉེས་པར་མཛད་པ། རྗེ་བཙུན་གྱི་སྤྱན་སྔར་ཞུ་བ། སྤྱིར་དུས་གསུམ་གྱི་སངས་རྒྱས་ཐམས་ཅད་ཀྱང་བླ་མ་དམ་པས་ལུང་བསྟན་པ་ལས་ཡོན་ཏན་ཐོབ་པ་ནི་འགྲོ་ལྡོག་ངེས་པ་ཡིན་པས། ཁྱེད་ཀྱི་བསམ་པ་དེ་ནི་ཤིན་ཏུ་བཟང་། སྤོབས་པ་དེ་ནི་ཤིན་ཏུ་དགེ་བ་ལགས་སོ། ། དེ་ཡང་འཇིག་རྟེན་གསུམ་གྱི་མགོན་པོ་བླ་མ་རིན་པོ་ཆེའི་ཞལ་སྔ་ནས། ། ཡེ་ཤེས་ཅུང་ཟད་དབང་བ་དང་། ། སྣང་བ་སེམས་སུ་ཤེས་པ་དང་། ། གཞན་ཕན་རྟག་ཏུ་བསྒོམ་པ་ཡི། ། བླ་མ་ཚད་ལྡན་གར་བཞུགས་སར། ། བསྒྲུབས་ན་ཚེ་འདིར་དངོས་གྲུབ་ཐོབ། ། ཡང་དང་ཡང་དུ་བཀའ་བསྩལ་གསུང་། ། གསུང་བས་སྒྲུབ་པ་བྱེད་པའི་གནས། ། བླ་མ་དམ་པའི་ཞབས་ཀྱི་དྲུང་དུ། ། ཅི་བྱས་ཐམས་ཅད་ཚོགས་གཉིས་ལྷུན་གྱིས་གྲུབ་པར་འགྲུབ་པར་ཐེ་ཚོམ་མེད། བླ་མའི་ཐུགས་ཀྱི་དགོངས་པ་རྫོགས་ན། དེ་ལས་གཞན་པའི་སངས་རྒྱས་སྒྲུབ་རྒྱུ་མེད་པ་ལགས་པས་ཁྱེད་བླ་མ་དམ་པ་དགེ་བའི་བཤེས་གཉེན་དེའི་དྲུང་དུ་བཞུགས་པ་རང་གིས་དགེ་སྦྱོར་ལྷུན་གྱིས་འགྲུབ། ཚོགས་གཉིས་ཟུང་དུ་རྫོགས། རང་གཞན་གྱི་དོན་ཕུན་སུམ་ཚོགས་པར་འགྲུབ་པ་ཐེ་ཚོམ་དང་སོམ་ཉི་མེད་པ་ལགས་པ་དེ་ཐུགས་སུ་ཆུད་པར་མཛད་ནས་དེ་ཁོ་ན་བཞིན་དུ་མཛད་པར་ཞུ་འཚལ། ། ། །««